Orden d'o Santo Sepulcre en Aragón

La Orden de lo Santo Sepulcre estió present en Aragón dende os tiempos d'Alifonso I lo Batallero, estando-ne heredera de lo reino aragonés chunto con la Orden de lo Temple y la Orden de lo Hespital. A lo contrario que estas, renuncioron a los dreitos sobre o herencio de lo Batallero y la Corona compensó a los suyos canonches con bien en muitas localidaz aragonesas, en especial en Calatayú, on establioron a suya casa central. As suyas ilesias y centros conventuals s'estendilloron tamién por Castiella, y en lo sieglo XIII esta orden tenió en la peninsula Iberica mes posesions que nunca. La institución tenió tamién casas de relichiosas.
Entre las comunidaz de relichiosas cal destacar la que fundó Donya Marquesa Chil de Rada, filla de Tibal II de Navarra y viuda de Pero Ferrández d'Íxar, fillo natural de Chaime I d'Aragón y primer sinyor d'Íxar. Cuan se quedó viuda demandó entrar en la Orden de lo Santo Sepulcre y fundar una comunidat de monchas que habitasen en las casas de la suya propiedat y celebrasen la liturchia en la ilesia de Santa María de la Villa Viella d'Íxar.

Lo 17 de chulio de 1304, cuan Marquesa Chil de Rada morió, dió a la comunidat muitos biens que mantenioron dica lo sieglo XIX (desamortización de Mendizabal). Ixe mesmo anyo la comunidat de monchas s'establió en Zaragoza, en unas casas chunto a la muralla romana. Huei esta comunidat encara existe, con lo nombre lo nombre de Real Monasterio de Canonesas Comendadoras del Santo Sepulcro y sigue ocupando lo mesmo puesto, que huei se clama Monasterio de la Resurrección; en toz los sieglos que fa que existen estas monchas nomás lo han deixato d'habitar bellas semanas en la Guerra de lo Francés.

En la baixa Edat Meya lo Santo Sepulcre yera propietario de las localidaz de part de la val de lo río Griu (Codos, Tobet, Santa Cruz de Griu), y de part de la val de lo río Piedra (Nuévalos y Torralba de los Fraires). Juan F. Utrilla Utrilla La población de Calatayud y su comunidad de aldeas, escrito en La población de Aragón en la Edad Media (Siglos XIII-XV) CEMA, Leyere Editorial, 2004. p 426

 Referencias 

 Veyer tamién
 Ilesia de Sant Nicolau de Bari de Zaragoza
 Cofradía de Nuestra Señora de la Piedad y del Santo Sepulcro
 Tractats i negociacions diplomàtiques de Catalunya i de la Corona catalanoaragonesa a l’edat mitjana, con la sección de Prof. Dr. Nikolas Jaspert, El testament d'Alfons I d'Aragó i les negociacions amb les institucions eclesiàstiques del regne llatí de Jerusalem, del INSTITUT D'ESTUDIS CATALANS

Santo Sepulcre
Aragón